નવમા મહિનામાં જ અર્ચનાએ પુત્રને જન્મ આપ્યો. બધા ખૂબ રાજીના રેડ થઈ ગયા. અર્ચનાની ખુશીનો પાર ના રહ્યો. એ વારંવાર હર્ષથી રડતી અને કહેતી અસલ એના પપ્પા જેવો જ છે ! મારો આલોક જાણે પાછો આવ્યો હોય એમ લાગે છે. અર્ચનાએ એનું નામ પણ આલોક જ રાખ્યું ! આલોક ધીમેધીમે મોટો થવા માંડયો એટલે આરતીએ અર્ચનાને કોઈ સારું પાત્ર શોધવા કહ્યું. જવાબમાં અર્ચના કંઈ ન બોલી અને રડવા માંડી. એનું દિલ દુભાતું જોઈને પછી અર્ચનાએ તેને એવો આગ્રાહ કરવાનું જ છોડી દીધું. બાળક આલોકને અચલ સાથે બહુ જ ફાવતું હતું. અચલ પણ એનામય બની ગયો હતો.